open-index/open-wikipedia-markdown huggingface dataset:
Negaraku

**"Negaraku"** (που σημαίνει: Η χώρα μου) είναι ο εθνικός ύμνος της Μαλαισίας. Επιλέχθηκε ως εθνικός ύμνος όταν η Μαλαϊκή Ομοσπονδία έγινε ανεξάρτητη από τη Βρετανία το 1957. Η μελωδία αρχικά χρησιμοποιήθηκε ως κρατικός ύμνος του Περάκ.. Η μελωδία χρησιμοποιήθηκε επίσης και σε ένα δημοφιλές τραγούδι της περιόδου εκείνης, το "Terang Bulan"..

## Στίχοι

## Ελληνική μετάφραση
:Χώρα μου, γη όπου χύνεται το αίμα μου,
:Οι άνθρωποι ζουν ενωμένοι και προοδεύουν,
:Είθε ο Θεός να δώσει τις ευλογίες της ευτυχίας,
:(Και ότι) ο βασιλιάς μας θα βασιλεύει εν ειρήνη.
:Είθε ο Θεός να δώσε ευλογίες της ευτυχίας,
:(Και ότι) ο βασιλιάς μας θα βασιλεύει εν ειρήνη.

## Ιστορία
Την περίοδο της ανεξαρτησίας καθεμιά από τις 11 πολιτείες της Μαλαισίας είχε δικό της ύμνο, όμως δεν υπήρχε ένας για όλη την Ομοσπονδία. Ο τότε ανώτερος υπουργός και υπουργός Εσωτερικών, Τουνκού Αμπντούλ Ραχμάν οργάνωσε μια επιτροπή με την αποστολή να επιλέξει έναν εθνικό ύμνο. Κατόπιν πρότασης, διεξήχθη διεθνής διαγωνισμός και συμπληρώθηκαν 514 συμμετοχές από όλο τον κόσμο. Καμία όμως από αυτές δεν κρίθηκε κατάλληλη.

Εν συνεχεία η επιτροπή αποφάσισε να καλέσει επιλεγμένους συνθέτες διεθνούς φήμης με σκοπό να προτείνουν τις δικές τους συνθέσεις. Οι συνθέτες που επιλέχθηκαν ήταν ο Μπέντζαμιν Μπρίτεν, Σερ Ουίλιαμ Ουόλτον, Τζιανκάρλο Μενότι και Ζουμπίρ Σαΐντ (ο τελευταίος συνέθεσε αργότερα τον ύμνο της Σιγκαπούρης). Όλοι οι συνθέτες απορρίφτηκαν.

Τελικά, στις 5 Αυγούστου του 1957 επιλέχθηκε ως ύμνος για το παραδοσιακό του ύφος ο ύμνος της πολιτείας Περάκ (*Allah Lanjutkan Usia Sultan*). Γράφτηκαν από ειδικό επιτελείο δικαστών νέοι στίχοι στον ύμνο.

## Παραπομπές


## Εξωτερικοί σύνδεσμοι
* Περιγραφή του ύμνου στο AllMalaysia.info
* ''Negaraku'' με τραγούδι 
* M. J. Bristow, F.R.G.S., "History of 28 national anthems".
* BBC, "New Anthem Marks Malaysia's Independence Day"
* Negaraku was a rip off from Mamula Moon?

Κατηγορία:Εθνικοί ύμνοι
Κατηγορία:Εθνικά σύμβολα της Μαλαισίας
Κατηγορία:Εθνικοί ύμνοι σε Λα ύφεση μείζονα
Αθανάσιος Μινόπουλος

Ο **Αθανάσιος Μινόπουλος** (1874-1962) ήταν Έλληνας Μακεδονομάχος που έδρασε στην περιοχή της Χαλκιδικής.

## Βιογραφικά στοιχεία
Ο Μινόπουλος γεννήθηκε στη Βαρβάρα Χαλκιδικής την 1η Ιανουαρίου του 1874. Το 1897 κατατάχθηκε εθελοντής στο ανεξάρτητο τάγμα μηχανικών. Το 1903 προσέφερε πολύτιμες πληροφορίες στο γενικό προξενείο Θεσσαλονίκης για τον εφοδιασμό όπλων άμυνας κατά των Βουλγάρων ως πράκτορας και μόνος εκτελεστής όπου εκτέθηκε πολλές φορές σε μεγάλους κινδύνους. Από το 1904 ως το 1908 έδρασε ως οπλαρχηγός-αρχηγός σώματος μαζί με τον Αριστόβουλο Κόη. Το 1904 εξόντωσε τη ληστοσυμμορία του καπετάν Νίκου Τρομάρα στη περιοχή Πετροκεράσων - Ζαγκλιβερίου. Το 1912-13 πήρε μέρος στους απελευθερωτικούς αγώνες της Μακεδονίας ως οπλαρχηγός στη Χαλκιδική και τις Σέρρες. Το 1938 του απονεμήθηκε το αναμνηστικό μετάλλιον του Μακεδονικού αγώνα «δια τάς εξαιρετικάς υπηρεσίας του εις τον αγώνα τούτον, δι' ας ενεγράφεις εις την επετηρίδα των Μακεδονομάχων 1903-1909 εις την κατηγορίαν οπλαρχηγού β τάξεως ύπ'αυξ αριθμόν πίνακος 31». Το Σεπτέμβριο του 1962 ορίστηκε από το ΓΕΕΘΑ μέλος της 10μελούς επιτροπής αναγνώρισης Μακεδονομάχων.

Πέθανε στη Θεσσαλονίκη όπου διέμενε τα τελευταία χρόνια της ζωής του, σε ηλικία 88 ετών.

## Πηγές
* Ο μακεδονομάχος Αθανάσιος Μινόπουλος 

## Υποσημειώσεις


Κατηγορία:Μακεδονομάχοι
Κατηγορία:Έλληνες στρατιωτικοί των Βαλκανικών Πολέμων
Ακτίνιο (μονάδα μέτρησης)

thumb|right|Γωνία ενός ακτίνιου ισοδυναμεί με το τόξο το οποίο έχει μήκος ίσο με το μήκος της ακτίνας του κύκλου.
Το **ακτίνιο** (*rad*) είναι μονάδα μέτρησης της γωνίας. Ένα ακτίνιο (1 rad) είναι η επίπεδη γωνία η οποία όταν γίνει επίκεντρη ορίζει τόξο, σε οποιοδήποτε κύκλο, με μήκος ίσο με την ακτίνα του.

Στο σύστημα SI το ακτίνιο θεωρούταν παλιότερα ως "συμπληρωματικό μέγεθος", αλλά αυτή η κατηγορία μεγεθών καταργήθηκε το 1995, και θεωρείται τώρα παράγωγο μέγεθος. Από τον ορισμό οι διαστάσεις του ακτίνιου στο SI είναι m∙m−1, είναι δηλαδή αδιάστατο μέγεθος.

## Μετατροπή σε μοίρες
Ένα ακτίνιο ισούται με 180/π μοίρες, επομένως για να μετατρέψουμε ακτίνια σε μοίρες πολλαπλασιάζουμε με 180/π, για παράδειγμα:

:1 \mbox{ rad} = 1 \cdot \frac {180^\circ} {\pi} \approx 57.2958^\circ 
:2.5 \mbox{ rad} = 2.5 \cdot \frac {180^\circ} {\pi} \approx 143.2394^\circ 
:\frac {\pi} {3} \mbox{ rad} = \frac {\pi} {3} \cdot \frac {180^\circ} {\pi} = 60^\circ 

thumb|300x300px|Διάγραμμα μετατροπής μοιρών σε ακτίνια.

Αντίστροφα, για να μετατρέψουμε μοίρες σε ακτίνια πολλαπλασιάζουμε με π/180, για παράδειγμα:

:1^\circ = 1 \cdot \frac {\pi} {180^\circ} \approx 0.0175 \mbox{ rad}
:23^\circ = 23 \cdot \frac {\pi} {180^\circ} \approx 0.4014 \mbox{ rad}

## Γωνιακή ταχύτητα

Στην φυσική η γωνιακή ταχύτητα είναι ένα διανυσματικό μέγεθος που εκφράζει την ταχύτητα ενός σώματος που εκτελεί κυκλική κίνηση και ισούται με τον ρυθμό μεταβολής του τόξου που διαγράφει το σώμα σε κυκλική κίνηση και δίνεται από την σχέση:
:\omega = \frac{d\theta}{dt}

Όπου d\theta η μεταβολή της γωνίας που αντιστοιχεί στο διαγραφόμενο τόξο και οι μονάδες μέτρησης είναι rad/sec.

## Περαιτέρω ανάγνωση

### Ελληνικά άρθρα
* 

### Ξενόγλωσσα άρθρα
* 
* 
* 
* 

## Παραπομπές

* *Φυσική θετικής και τεχνολογικής κατεύθυνσης Γ΄ λυκείου, ΟΕΔΒ σελ. [http://www.pi-schools.gr/download/lessons/physics/lykeio/physics-c-thet-texn/Talantwseis.zip 8]*

Κατηγορία:Φυσικές μονάδες μέτρησης
Κατηγορία:Τριγωνομετρία
Κατηγορία:Γεωμετρικά μεγέθη
Κατηγορία:Παραγόμενες μονάδες του SI
Πρωτάθλημα καλαθοσφαίρισης Α1 εθνικής κατηγορίας ανδρών 2001-2002

Το **πρωτάθλημα της περιόδου 2001-02** κατέκτησε η ΑΕΚ για 8η φορά στην ιστορία της επικρατώντας στον τελικό του Ολυμπιακού με 3-2 νίκες. Ο Ολυμπιακός προηγήθηκε στην σειρά των τελικών με 2-0 νίκες αλλά η ΑΕΚ με τρεις συνεχόμενες νίκες ανέτρεψε το προβάδισμα του Ολυμπιακού και κατέκτησε το πρωτάθλημα. Η ΑΕΚ τερμάτισε πρώτη και στην κανονική διάρκεια του πρωταθλήματος. Υποβιβάστηκαν οι Κ.Α.Ο. Δράμας και Α.Ο. Δάφνης.

## Κανονική περίοδος

20px|Α1 **Βαθμολογία** 20px|Α1





**Σημείωση:**
Ο Ολυμπιακός μηδενίστηκε στον αγώνα Ολυμπιακός-Παναθηναϊκός. Ο αγώνας διακόπηκε στο 33' λόγω επεισοδίων από τους οπαδούς του Ολυμπιακού κι ενώ το σκορ ήταν 52-62 υπέρ του Παναθηναϊκού. Ο Ολυμπιακός τιμωρήθηκε με μηδενισμό και του αφαιρέθηκαν 2 βαθμοί από το πρωτάθλημα της επόμενης περιόδου, ενώ ο αγώνας κατακυρώθηκε στον Παναθηναϊκό με 0-20.

### Αποτελέσματα Κανονικής Περιόδου
Πηγή:Επίσημη ιστοσελίδα ΕΣΑΚΕ

## Play Off
***Θέσεις 1-6**

***Θέσεις 7-12**

### Θέσεις 7–12
#### Προημιτελικοί (στις 2 νίκες)
Συμμετείχαν οι ομάδες που κατέλαβαν τις θέσεις 9-12 στην κανονική περίοδο.

#### Ημιτελικοί (στις 2 νίκες)
Στη διοργάνωση εισήλθαν οι ομάδες των θέσεων 7-8.

#### Τελικός, θέσεις 7–8 (στις 2 νίκες)

### Θέσεις 1–6
#### Προημιτελικοί (στις 2 νίκες)
Συμμετείχαν οι ομάδες που κατέλαβαν τις θέσεις 3-6 στην κανονική περίοδο.

#### Ημιτελικοί (στις 2 νίκες)
Στη διοργάνωση εισήλθαν οι ομάδες των θέσεων 1-2.

#### Μεγάλος τελικός (στις 3 νίκες)

## Τελική Κατάταξη

## Σημειώσεις


## Εξωτερικοί σύνδεσμοι
*ΕΣΑΚΕ, Στατιστικά της περιόδου 2001-02
*Βαθμολογία Α1 Ανδρών 2001-02 στην επίσημη ιστοσελίδα της ΕΟΚ.
*Αποτελέσματα Α1 Ανδρών 2001-02 στην επίσημη ιστοσελίδα της ΕΟΚ.



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2001 2002
Πρωταθλημα Ελλαδος Α1 Ανδρων 2001 2002
Πρωτάθλημα καλαθοσφαίρισης Β΄ εθνικής κατηγορίας ανδρών 1999-2000

**Β Ανδρών 1999-2000**

Η πρώτη φάση της διοργάνωσης διήρκεσε από τις 26 Σεπτεμβρίου έως τις 19 Δεκεμβρίου 1999. Η δεύτερη φάση ξεκίνησε στις 9 Ιανουαρίου και ολοκληρώθηκε στις 16 Απριλίου 2000. Πρωταθλήτρια της κατηγορίας αναδείχτηκε η ομάδα του Αίαντα Ευόσμου για πρώτη φορά στην ιστορία της.


20px|Β **Βαθμολογία** 20px|Β





**Εξωτερικοί σύνδεσμοι**
*Βαθμολογία Β Ανδρών 1999-00 στην επίσημη ιστοσελίδα της ΕΟΚ.
*Αποτελέσματα Β Ανδρών 1999-00 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 1999 2000
Πρωταθλημα Ελλαδος Β Ανδρων 1999 2000
Πρωτάθλημα καλαθοσφαίρισης Β΄ εθνικής κατηγορίας ανδρών 2000-2001

**Β Ανδρών 2000-2001**

Η πρώτη φάση της διοργάνωσης διήρκεσε από τις 22 Οκτωβρίου 2000 έως τις 28 Ιανουαρίου 2001. Η δεύτερη φάση ξεκίνησε στις 4 Φεβρουαρίου και ολοκληρώθηκε στις 20 Μαΐου 2001. Πρωταθλήτρια της κατηγορίας αναδείχτηκε η ομάδα της Χαλκίδας για πρώτη φορά στην ιστορία της.


20px|Β **Βαθμολογία** 20px|Β





**Εξωτερικοί σύνδεσμοι**
*Βαθμολογία Β Ανδρών 2000-01 στην επίσημη ιστοσελίδα της ΕΟΚ.
*Αποτελέσματα Β Ανδρών 2000-01 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2000 2001
Πρωταθλημα Ελλαδος Β Ανδρων 2000 2001
Χάνια Μαγνησίας

Τα **Χάνια** είναι ορεινός οικισμός του Νομού Μαγνησίας. Είναι χτισμένα σε υψόμετρο 1.190 μέτρων στις πλαγιές του Πηλίου και αποτελούν τον ορεινότερο οικισμό του νομού. Βρίσκονται πάνω στον επαρχιακό δρόμο Βόλου-Ζαγοράς, σε απόσταση 26 χιλιομέτρων από τον Βόλο. Το χωριό πήρε το όνομά του από τα παλιά χάνια, στα οποία φιλοξενούνταν όσοι ταξίδευαν στην περιοχή.

Τα Χάνια ανήκουν στο Δημοτική Ενότητα Αγριάς του Δήμου Βόλου και ο πληθυσμός του σύμφωνα με την απογραφή του 2011 είναι 57 κάτοικοι. Στα Χάνια λειτουργεί το χιονοδρομικό κέντρο Πηλίου και γι' αυτό τον λόγο προσελκύουν πολλούς επισκέπτες κατά τους χειμερινούς μήνες. Στον οικισμό λειτουργούν πολλοί ξενώνες και ταβέρνες.

## Εξωτερικοί σύνδεσμοι
* Δήμος Βόλου

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Διχώρι Φωκίδας

Το **Διχώρι** είναι ορεινό χωριό του Νομού Φωκίδας. Είναι κτισμένο σε υψόμετρο 1.120 μέτρων στις πλαγιές των Βαρδουσίων και αποτελεί έναν από τους πιο ορεινούς οικισμούς του νομού. Η παλαιότερη ονομασία του χωριού ήταν **Κωστάρ(ι)τσα**, μέχρι το 1927.

Το Διχώρι τοπική κοινότητα που υπάγεται στη δημοτική ενότητα Βαρδουσίων του Δήμου Δωρίδος και σύμφωνα με την Απογραφή του 2011, απογράφησαν 204 κάτοικοι.

## Απογραφές πληθυσμού

## Διχωρίτες
* Θοδωρής Αλούπης: ποδοσφαιριστής
* Βασίλης Σιώκος: ποδοσφαιριστής

## Παραπομπές



Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Ραντ

* Ραντ (μονάδα), σύμβολο **rd**, μονάδα ακτινοβολίας 
* Ακτίνιο (μονάδα μέτρησης), σύμβολο **rad**, μονάδα μέτρησης γωνίας
* Ραντ (νόμισμα)
* ΦΚ Ραντ Βελιγραδίου, ποδοσφαιρικός σύλλογος στη Σερβία.
Πάνορμος

Ο όρος **Πάνορμος** είναι αρχαίος ελληνικός όρος τον οποίο αναφέρει και ο Όμηρος. Πάνορμος χαρακτηρίζεται γενικά όρμος, ή λιμένας που παρέχει ιδιαίτερη ασφάλεια επί παντός καιρού, προέρχεται εκ των λέξεων *παν + ορμίζομαι* (με ασφάλεια), όπως είναι για παράδειγμα ο μεγάλος και ασφαλής όρμος της Μήλου.

Στην αρχαιότητα, ακόμη και από την ομηρική εποχή ο όρος αυτός φέρονταν ως επίθετο όπως αποδεικνύει σχετικός στίχος της Οδύσσειας: "*ατραπιτοί τε διηνεκέες λιμένες τε πάνορμοι πέτραι τ΄ ηλίβατοι και δένδρεα τηλεθόωντα*".
Εξ αυτού προήλθε στην αρχαία ελληνική γλώσσα και το όνομα διαφόρων πόλεων "*ευλίμενων*"
, αλλά και στη νεοελληνκή κυριαρχεί σε τοπωνύμια που φέρουν αυτό το όνομα, αν και πολλοί εξ αυτών των σύγχρονων φερώνυμων όρμων και λιμένων δεν δικαιούνται τον χαρακτηρισμό του Πανόρμου. Τούτο όμως έχει συμβεί περισσότερο για λόγους τουριστικούς και προβολής, έστω και για μερική (σε συγκεκριμένους ανέμους) παρεχόμενη ασφάλεια σε προσέγγιση πλοίων και σκαφών.

Με το όνομα **Πάνορμος** είναι γνωστές πολλές αρχαίες πόλεις και σήμερα όρμοι και παραλίες . Οι γνωστότερες είναι:

*Πάνορμος Αλβανίας, ή Πόρτο Παλέρμο, παραθαλάσσιος οικισμός της Αλβανίας, κοντά στη Χειμάρρα.
*Πάνορμος Αστυπάλαιας, όρμος.
*Πάνορμος Αχαΐας, σημερινός οικισμός και όρμος του Δήμου Ρίου και αρχαία κώμη της Αχαΐας.
*Πάνορμος Ερυθράς, στην Ερυθρά θάλασσα. 
*Πάνορμος Εφέσου, στη Μικρά Ασία.
*Πάνορμος Ηπείρου, επίνειο αρχαίου Ωρικού.
*Πάνορμος Καλύμνου, οικισμός στη Κάλυμνο.
*Πάνορμος Κυζίκου, αρχαία πόλη της Μικράς Ασίας - λιμάνι της Κυζίκου, η σημερινή πόλη της Τουρκίας Μπάντιρμα τουρκ.:(*Bandirma*).
*Πάνορμος Λαυρεωτικής, το σημερινό Πορτοπάνορμος ή Γαϊδουρόμανδρα
*Πάνορμος Λήμνου, βόρεια ακτή Λήμνου, κοινώς Πουρνιάς.
*Πάνορμος Μαρμαρά, προηγούμενη ονομασία της νήσου Αντιγόνη των Πριγκιποννήσων.
*Πάνορμος Μυκόνου, όρμος Μυκόνου.
*Πάνορμος Νάξου, νότιος οικισμός και όρμος της Νάξου. 
*Πάνορμος Σκόπελου, αρχαία πόλη στη Σκόπελο.
*Πάνορμος Σάμου, λιμένας Σάμου.
*Πάνορμος Σύμης
*Πάνορμος Τήνου, λιμένας, χωριό της Τήνου.
*Πάνορμος Χαλκιδικής, η σημερινή Ιερισσός.
*Πάνορμος Χίου, όρμος Χίου, γνωστότερος ως όρμος Παραπάντων.
*Πάνορμο Ρεθύμνης, ή Παντομάτριον, αρχαία πόλη και σήμερα χωριό στον νομό Ρεθύμνου. 
*Πάνορμος Φωκίδας, οικισμός του νομού Φωκίδας

## Δείτε επίσης
*Παλέρμο, πόλη της Σικελίας, το αρχαίο ελληνικό όνομα της οποίας ήταν Πάνορμος.

Κατηγορία:Αποσαφηνίσεις ελληνικών τοπωνυμίων
Απομυελίνωση

Ως **απομυελίνωση** ορίζεται η απώλεια ή καταστροφή του μυελώδους ελύτρου από τον άξονα των νευρικών κυττάρων. Το μυελώδες έλυτρο αποτελείται από την ουσία μυελίνη και περιβάλλει το νευρικό κύτταρο κατά μήκος του άξονά του. Με την απομυελίνωση συμβαίνει σταδιακή καταστροφή της μυελίνης, που έχει ως αποτέλεσμα την μείωση της ταχύτητας μέχρι και την εξάλειψη της μεταφοράς των ηλεκτρικών διεγέρσεων (νευρικών σημάτων) από τον ένα νευρώνα στον άλλο. Η απομυελίνωση είναι και η αιτία των συμπτωμάτων που βιώνουν όσοι έχουν σκλήρυνση κατά πλάκας. Στην σκλήρυνση κατά πλάκας συμβαίνει καταστροφή της μυελίνης και, στη θέση της, δημιουργούνται πλάκες. Δεν είναι, όμως, δυνατό να ταυτιστεί η απομυελίνωση με την σκλήρυνση κατά πλάκας, καθώς δεν προέρχεται μόνο από αυτήν. Είναι δυνατόν να συμβεί προσωρινή απομυελίνωση, δηλαδή απώλεια της μυελίνης, και σύντομη αναδημιουργία της.

Κατηγορία:Νευρολογικές παθήσεις
Κατάλογος χωρών ανά ονομαστικό ΑΕΠ (Παγκόσμια Τράπεζα)

Ακολουθεί κατάλογος των παγκόσμιων οικονομιών που ταξινομούνται κατά το Ακαθάριστο Εγχώριο Προϊόν (ΑΕΠ) στις επίσημες συναλλαγματικές ισοτιμίες αγοράς ή κυβέρνησης. 

Ο κατάλογος περιλαμβάνει την κατάταξη σύμφωνα με τις μετρήσεις και εκτιμήσεις της Παγκόσμιας Τράπεζας  το 2011, για το έτος 2010.

## Κατάταξη

## Πηγές
* Παγκόσμια Τράπεζα - 1η Ιουλίου 2011. Δεδομένα έτους 2010.

## Σημειώσεις
: Η Ευρωζώνη το 2007 περιελάμβανε τις εξής 17 από 27 χώρες της Ευρωπαϊκής Ένωσης : Αυστρία, Βέλγιο, Φινλανδία, Γαλλία, Γερμανία, Ελλάδα, Ιρλανδία, Ιταλία, Λουξεμβούργο, Ολλανδία, Πορτογαλία, Σλοβενία, Ισπανία Κύπρος, Εσθονία, Μάλτα, Σλοβακία.
: Συμπεριλαμβάνεται η πρώην Ισπανική Σαχάρα.
: Τα δεδομένα αφορούν την περιοχή που ελέγχεται από την κυβέρνηση της Κυπριακής Δημοκρατίας
: Τα δεδομένα αναφέρονται μόνο στην ηπειρωτική Τανζανία.
: Δεν περιλαμβάνονται δεδομένα από Βόρεια Οσετία και Αμπχαζία.
: Δεν περιλαμβάνονται δεδομένα από την  Τρανσνίστρια.

## Δείτε επίσης
* Κατάλογος χωρών κατά κεφαλή ΑΕΠ
* Κατάλογος ευρωπαϊκών χωρών κατά ΑΕΠ

ΑΕΠ
Κατάλογος χωρών ανά ονομαστικό ΑΕΠ (CIA World Factbook 2008)

[thumb|Παγκόσμιος χάρτης που απεικονίζει το μέγεθος του ΑΕΠ με βάση τα στοιχεία του  [World Factbook για το 2007.]]

Ακολουθεί κατάλογος των παγκόσμιων οικονομιών που ταξινομούνται κατά το Ακαθάριστο Εγχώριο Προϊόν (ΑΕΠ) στις επίσημες συναλλαγματικές ισοτιμίες αγοράς ή κυβέρνησης. 

Ο κατάλογος περιλαμβάνει την κατάταξη σύμφωνα με τις εκτιμήσεις του World Factbook της CIA για το 2008.

## Σημειώσεις
: Ο υπερπληθωρισμός της χώρας και η  αξία του δολαρίου της Ζιμπάμπουε καθιστά το ονομαστικό ΑΕΠ της χώρας ανακριβές στατιστικό μέγεθος.

## Πηγές
* World Factbook https://www.cia.gov/library/publications/the-world-factbook/fields/2195.html 

ΑΕΠ
Κεροστίλβη

Με το όνομα **κεροστίλβη** (αγγλ. hornblende) φέρεται μια σειρά σιδηρομαγνησιούχων ορυκτών μεταξύ της σιδηροκεροστίλβης και της (μαγνησιούχου) οξυκεροστίλβης ή βασαλτικής κεροστίλβης. Η σύσταση, ουσιαστικά, παραλλάσσει από την υποκατάσταση ατόμων Fe+2 από άτομα Mg και το αντίθετο. Η κεροστίλβη είναι περισσότερο σκουρόχρωμη και μεγαλύτερης πυκνότητας όσο περισσότερο σίδηρο περιέχει.

Το όνομα κεροστίλβη είναι μετάφραση του γερμανικού όρου (από τον οποίο προέρχεται και ο αγγλικός) horn (κέρας) και blende (θαμπώνω, ξεγελώ) επειδή συχνά συγχέεται με παρόμοιων χρωματισμών ημιπολύτιμα ή πολύτιμα ορυκτά.

Απαντά σε γρανίτες, γρανοδιορίτες (όξινα και ενδιάμεσα πλουτώνια) αλλά και βασάλτες (ηφαιστειακά). Εμφανίζεται σχεδόν πάντα στα μεταμορφωμένα πετρώματα μέσου βαθμού μεταμόρφωσης που χαρακτηρίζονται ως αμφιβολίτες και, επίσης, συχνά σε σχιστολίθους.

Σχετίζεται με βιοτίτη, επίδοτο, αλβίτη και, στους αμφιβολίτες, με χαλαζία. Ανευρίσκεται σχεδόν παντού όπου υπάρχουν τα πιο πάνω πετρώματα. Μεγάλοι κρύσταλλοί της βρίσκονται στον Βεζούβιο και στο Μόντε Σόμμα (Monte Somma) της Ιταλίας, στην περιοχή Pargas της Φινλανδίας, στη Νορβηγία, την Τσεχία, στο Οντάριο του Καναδά, στη Νέα Νότια Ουαλλία της Αυστραλίας και στην πολιτεία της Νέας Υόρκης των ΗΠΑ.

Ως ορυκτό δεν έχει οικονομική σημασία.

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Mindat.org
* Webmineral.com
* Handbook of Mineralogy

## Βιβλιογραφία
* James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1-4437-4224-4
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Κεροστίλβη
Κατηγορία:Ορυκτά του ασβεστίου
Κατηγορία:Ορυκτά του μαγνησίου
Κατηγορία:Ορυκτά του πυριτίου
Κατηγορία:Ορυκτά του σιδήρου
Νεγάδες Ιωαννίνων

Οι **Νεγάδες** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Οι Νεγάδες είναι κτισμένοι σε υψόμετρο 1.060 μέτρων στις νότιες πλαγιές της Τύμφης και αποτελούν έναν από τους πιο ορεινούς οικισμούς του νομού Ιωαννίνων. Ανήκουν στο συγκρότημα των Ζαγοροχωρίων.

Οι Νεγάδες ανήκουν στην δημοτική ενότητα Τύμφης του Δήμου Ζαγορίου και ο πληθυσμός του σύμφωνα με την απογραφή του 2011 είναι 19 κάτοικοι. Απέχει περίπου 50 χιλιόμετρα από τα Ιωάννινα.

Στο κέντρο του χωριού βρίσκεται μια από τις σημαντικότερες εκκλησίες της Ηπείρου. Πρόκειται για τρίκλιτη βασιλική με χωριστό ναό για κάθε κλίτος, ο ναός του Αγίου Γεωργίου, ο ναός του Αγίου Δημητρίου και ο ναός της Αγίας Τριάδας. Κτίστηκε το 1795 και διαθέτει περίτεχνο τέμπλο διακοσμημένο με χρυσό επίστρωμα, καθώς και θαυμάσιες αγιογραφίες και τοιχογραφίες: μεταξύ άλλων απεικονίζονται ο Αριστοτέλης και ο Πλούταρχος, φιλοτεχνημένες όλες από Ζαγοριανούς ζωγράφους.

Ο οικισμός χρονολογείται από το 1312. Κατά την περίοδο της Οθωμανικής Αυτοκρατορίας, ανέδειξε ευεργέτες, οι οποίοι αναδείχθηκαν και έκαναν περιουσία στη Ρωσία, την Αυστρία και τη Μολδοβλαχία.

Την ημέρα του Αγίου Πνεύματος, στους Νεγάδες πραγματοποιείται πανηγύρι.

## Πηγές
* "Εγκυκλοπαίδεια Πάπυρος Larousse Britannica" τομ.25ος,σελ.294.
* "Γεωτρόπιο", τεύχος 141 (21-12-2002) "Γεω-οδοιπορικό: πέτρινη γοητεία", σελ.27-38.

## Παραπομπές


## Εξωτερικοί σύνδεσμοι
*Δήμος Τύμφης - Νεγάδες
*ΕΡΤ - "Μένουμε Ελλάδα" - Στους Νεγάδες Ιωαννίνων
*in.gr Αγροτουρισμός - Ζαγοροχώρια

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Τύμφης
Κατηγορία:Δήμος Ζαγορίου
Ταραντούλα

μικρογραφία
Η **Ταραντούλα** είναι αράχνη που ανήκει στην οικογένεια *Lycosidae*. Διακρίνεται σε πολλά είδη, γενικό χαρακτηριστικό των οποίων είναι το τεράστιο μέγεθος (ένα είδος ταραντούλας τρώει πουλιά). Το μήκος του σώματος των περισσότερων κυμαίνεται μεταξύ 2,5 και 7,5 εκ. Υπάρχουν όμως και μεγαλύτερα είδη. Χαρακτηριστικό είναι το είδος ταραντούλας *Citharisius crawshyi* στη Νότια Αφρική, που φτιάχνει υπόγειες φωλιές (η μεγαλύτερη αράχνη του Παλαιού Κόσμου). Το μεγαλύτερο είδος, η ταραντούλα Γολιάθ, ζει στα τροπικά δάση της Νοτίου Αμερικής και φτάνει τα 10–12 εκ. σωματικό μήκος (κεφαλοθώρακας και κοιλιά). Το δηλητήριό της δεν είναι θανατηφόρο για τον άνθρωπο. Τα περισσότερα είδη έχουν ισχύ δηλητηρίου παρόμοια με αυτήν του τσιμπίματος μέλισσας.

## Πηγές
* *Έγχρωμη Παγκόσμια Ελλαδική Εγκυκλοπαίδεια*, Εκδόσεις Γιάννη Ρίζου

## Εξωτερικοί σύνδεσμοι

* Sexual Cannibalism: High Incidence in a Natural Population with Benefits to Females

Κατηγορία:Αραχνίδια
Τακτισμός

Ο όρος **τακτισμός** περιγράφει τη μετακίνηση ή τον προσανατολισμό (κινητή αντίφαση) που παρουσιάζουν ορισμένα ζώα και φυτά μπροστά σε εξωτερικά, φυσικά ή χημικά, ερεθίσματα. Τα ερεθίσματα αυτά μπορούν να είναι το φως, η θερμοκρασία, η βαρύτητα, η υγρασία, ορισμένες χημικές ουσίες κτλ. Έχουμε δύο είδη τακτισμού: το θετικό και τον αρνητικό. Ο *θετικός* χαρακτηρίζεται από κίνηση προς το ερέθισμα, ενώ ο *αρνητικός* χαρακτηρίζεται από κίνηση για απομάκρυνση από αυτό. Ο τακτισμός παίρνει ιδιαίτερο όνομα ανάλογα με το είδος του ερεθίσματος από το οποίο προκαλείται (π.χ. θερμοτακτισμός, φωτοτακτισμός, χημειοτακτισμός κτλ.)

## Πηγές
* Έγχρωμη Παγκόσμια Ελλαδική Εγκυκλοπαίδεια. Εκδόσεις Γιάννη Ρίζου.

Κατηγορία:Φυσιολογία
Θυρίστορ

right|thumb|Θυρίστορ 100 Αμπέρ/800 Βολτ<br />και 13 Αμπερ/800 Βολτ
Το **θυρίστορ** είναι ένας ελεγχόμενος ανορθωτής πυριτίου τεσσάρων στρωμάτων (p-n-p-n), το οποίο μπορεί να θεωρηθεί σαν συνδυασμός δύο τρανζίστορ. Όταν στην πύλη (Gate) του θυρίστορ δεν υπάρχει παλμός έναυσης, ανεξάρτητα αν είναι θετικά πολωμένο, τότε δεν υπάρχει ροή ρεύματος μέσω του θυρίστορ.

Για να μεταβεί το θυρίστορ σε κατάσταση αγωγής, πρέπει στην πύλη του να δοθεί παλμός έναυσης, με την προυπόθεση ότι το θυρίστορ είναι θετικά πολωμένο. Ένα τέτοιο στοιχείο όταν βρεθεί στην κατάσταση αγωγής, μετά την εφαρμογή του παλμού έναυσης, θα εξακολουθεί να παραμένει στην κατάσταση αυτή, ακόμα και αν ο παλμός έναυσης αφαιρεθεί. Μπορεί να διακοπεί η κατάσταση αγωγής μόνο όταν το ρεύμα, το οποίο ρέει μέσα στο θυρίστορ μηδενισθεί ή η πολικότητα της ανόδου γίνει αρνητική σε σχέση με την κάθοδο.

## Πηγές
* Βιομηχανικά Ηλεκτρονικά. Στέφανος Ν. Μανιάς Εκδόσεις Συμεών

## Εξωτερικοί σύνδεσμοι

*  Thyristor - Relais auf elektronisch 

Κατηγορία:Ηλεκτρονικά κυκλώματα
Πρωτάθλημα καλαθοσφαίρισης Β΄ εθνικής κατηγορίας ανδρών 2001-2002

**Β Ανδρών 2001-2002**

Η πρώτη φάση της διοργάνωσης διήρκεσε από τις 30 Σεπτεμβρίου 2001 έως τις 6 Ιανουαρίου 2002. Η δεύτερη φάση ξεκίνησε στις 13 Ιανουαρίου και ολοκληρώθηκε στις 21 Απριλίου 2002. Πρωταθλήτρια της κατηγορίας αναδείχτηκε η ομάδα του Ηλυσιακού για δεύτερη φορά στην ιστορία της.


20px|Β **Βαθμολογία** 20px|Β





**Εξωτερικοί σύνδεσμοι**
*Βαθμολογία Β Ανδρών 2001-02 στην επίσημη ιστοσελίδα της ΕΟΚ.
*Αποτελέσματα Β Ανδρών 2001-02 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2001 2002
Πρωταθλημα Ελλαδος Β Ανδρων 2001 2002
Βασίλειος Δρυϊνουπόλεως

Ο Επίσκοπος Δρυϊνουπόλεως **Βασίλειος** (κοσμικό όνομα Βασίλειος Παπαχρήστου, 1858-1936), υπήρξε από τις σημαντικότερες θρησκευτικές μορφές που συμμετείχαν στην προσωρινή Κυβέρνηση της Βορείου Ηπείρου το 1914.

Γεννήθηκε στο χωριό Άνω Λάμποβο (ή Λάμποβο του Σταυρού), ανατολικά του Αργυροκάστρου, και αναδείχτηκε γρήγορα ως σημαντική πνευματική μορφή της περιοχής. Το 1913, όταν ο ελληνικός στρατός προήλασε και εισήλθε στο περιοχή της Βορείου Ηπείρου, ο ίδιος ήταν που υποδέχτηκε στο Αργυρόκαστρο ως Επίσκοπος της περιοχής τους επικεφαλής του στρατού.

Στις 28 Φεβρουαρίου 1914 όταν αποφασίστηκε από τις Μεγάλες Δυνάμεις ότι η περιοχή πρέπει να επιδικαστεί στην Αλβανία, ο Βασίλειος συμμετείχε ενεργά στην ανακήρυξη της προσωρινής Κυβέρνησης της Βορείου Ηπείρου και μετά τελετή υποστολής της ελληνικής και έπαρσης της αυτονομιστικής ηπειρώτικης σημαίας δήλωσε:

Κατά τις επόμενες μέρες ο Βασίλειος ανέλαβε καθήκοντα Υπουργού Θρησκευτικών και Δικαιοσύνης, υπό την προεδρεία του Γεωργίου Χρηστάκη-Ζωγράφου.

Το 1916 όταν ο ιταλικός στρατός εισήλθε στην περιοχή και στις 22 Σεπτεμβρίου του ίδιου χρόνου απέλασε τον Βασίλειο, καθώς τον θεώρησε εμπόδιο στην ανθελληνική πολιτική που είχε χαράξει τότε η ιταλική πολιτική.

## Παραπομπές


Κατηγορία:Επίσκοποι Δρυϊνουπόλεως
Κατηγορία:Μητροπολίτες Λιτίτσης
Κατηγορία:Συμμετέχοντες στον Βορειοηπειρωτικό Αγώνα
Κατηγορία:Βορειοηπειρώτες
Κατηγορία:Μητροπολίτες Παραμυθίας
Sri Lanka Matha

**"Sri Lanka Matha"** είναι ο εθνικός ύμνος της Σρι Λάνκα. Οι στίχοι και η μουσική γράφτηκαν από τον Ανάντα Σαμαρακούν (Ananda Samarakoon) το 1940 στη σιναλεζική γλώσσα (Σίνχαλα) και καθιερώθηκε επίσημα ως εθνικός ύμνος στις 22 Νοεμβρίου του 1951 από μια επιτροπή με επικεφαλής τον Σερ Έντουιν Ουιτζεγιεράτνε.

Η πρώτη σειρά του ύμνου αρχικά έγραφε: "Namo namo matha, apa Sri Lanka". Η μετάφραση του εθνικού ύμνου στη Γλώσσα Ταμίλ έγινε από τον φημισμένο Ταμίλ ποιητή, Παντιθάρ Ναλαθάμπι.

## Στίχοι

:Sri Lanka Matha, apa Sri Lanka,
:Namo Namo Namo Namo Matha.
:Sundara siri barini,
:Surendi athi Sobamana Lanka
:Dhanya dhanaya neka mal pala thuru piri, Jaya bhoomiya ramya.
:Apa hata sapa siri setha sadana, jeewanaye Matha!
:Piliganu mena apa bhakthi pooja,
:Namo Namo Matha.
:Apa Sri Lanka,
:Namo Namo Namo Namo Matha

:Obawe apa widya, Obamaya apa sathya
:Obawe apa shakti, Apa hada thula bhakthi
:Oba apa aloke, Aapage anuprane
:oba apa jeewana we, Apa muktiya obawe
:Nawa jeewana demine
:Nnithina apa Pubudu karan matha
:Gnana weerya wadawamina ragena yanu
:mena jaya bhoomi kara
:Eka mawekuge daru kala bawina
:yamu yamu wee nopama
:Prema wada sama bheda durara da
:Namo Namo Matha
:Apa Sri Lanka,
:Namo Namo Namo Namo Matha.

### Μετάφραση στα Αγγλικά

:Mother Lanka we salute Thee! 
:Plenteous in prosperity, Thou,
:Beauteous in grace and love,
:Laden with grain and luscious fruit,
:And fragrant flowers of radiant hue,
:Giver of life and all good things,
:Our land of joy and victory,
:Receive our gratefull praise sublime,
:Lanka! we worship Thee.

:Thou gavest us Knowledge and Truth,
:Thou art our strength and inward faith,
:Our light divine and sentient being,
:Breath of life and liberation.
:Grant us, bondage free, inspiration.
:Inspire us for ever.
:In wisdom and strength renewed,
:Ill-will, hatred, strife all ended,
:In love enfolded, a mighty nation
:Marching onward, all as one,
:Lead us, Mother, to fullest freedom.

### Μετάφραση στα Ελληνικά
:Μητέρα Λάνκα σε χαιρετούμε! 
:Άφθονη σε ευημερία, Εσύ,
:Όμορφη στη χάρη και στην αγάπη,
:Φορτωμένη με δημητριακά και ώριμα φρούτα,
:Και λουλούδια που μυρίζουν πανέμορφα και ακτινοβολούν ευχάριστα/
:Εσύ που δίνεις ζωή και όλα τα καλά,
:Η χώρα μας ευτυχισμένη και νικήτρια,
:Δέξου τους ανυπέρβλητους επαίνους (με τους οποίους σου εκφράζουμε) ευγνωμοσύνη ,
:Λάνκα! Σε προσκυνούμε.

:Εσύ που μας έδωσες την Γνώση και την Αλήθεια,
:Εσύ είσαι δύναμη και εσωτερική πίστη,
:Το θεϊκό μας φως και που αντιλαμβανόμαστε την ύπαρξή μας,
:Ανάσα ζωής και απελευθέρωση.
:Δώσε μας, έμπνευση, χωρίς να έχουμε δεσμά.
:Έμπνεε μας για πάντα..
:Με σοφία και ανανεωμένη δύναμη,
:Η κακή βούληση, το μίσος και η φιλονικία τέλειωσαν όλες,
:Διπλωμένο με αγάπη, ένα τεράστιο κράτος
:Με πορεία προς τα εμπρός, όλο να γίνουμε ένα,
:Οδήγησέ μας, Μητέρα, στην πληρέστερη ελευθερία.

## Εξωτερικοί σύνδεσμοι
* Siha Shakthi - "Himnuszok" Siha Shakthi.
* αρχείοMIDI File από τον Abacci Atlas
* Ορχηστρική έκδοση του "Sri Lanka Matha" από τον ιστότοπο "National Symbols". (MP3t)

Κατηγορία:Εθνικοί ύμνοι
Κατηγορία:Εθνικά σύμβολα της Σρι Λάνκα
Κατηγορία:Τραγούδια του 1940
Ασκεναζί

**Ασκεναζίτες** (εβραϊκά: אַשְכְּנַזִים) αποκαλούνται τα μέλη των εβραϊκών κοινοτήτων στη δυτική και ανατολική Ευρώπη. 

## Ιστορία
Οι Ασκεναζίτες προέρχονται από Ιουδαίους που είχαν καταφύγει στην κεντρική Ευρώπη το 70 μ.Χ. για να αποφύγουν τους διωγμούς από τους Ρωμαίους. Κυρίως εγκαταστάθηκαν στην κοιλάδα του Ρήνου. Η παλαιότερη ιστορική αναφορά εβραϊκής κοινότητας στην Κεντρική Ευρώπη, είναι από το 321 μ.Χ. στην Κολωνία. Οι Ασκεναζίτες διατήρησαν τη γλώσσα και τη θρησκεία τους διαμέσου των αιώνων, ανεξάρτητα της καθόδου των φυλών και των άλλων γεγονότων του Μεσαίωνα. Για γλώσσα χρησιμοποιούσαν μια παραλλαγή της γερμανικής με εβραϊκές λέξεις και εκφράσεις, ενώ για αλφάβητο χρησιμοποιούσαν την εβραϊκή γραφή. Σημαντικές εβραϊκές κοινότητες αναδείχτηκαν στις πόλεις Σπάιερ, Βορμς και Μάιντς. Οι Εβραίοι κυνηγήθηκαν την εποχή των Σταυροφοριών και αργότερα την εποχή της πανούκλας, αναγκασμένοι ξανά να καταφύγουν, αυτή την φορά στην Πολωνία και τη Λιθουανία.

## Βιβλιογραφία
* Gerd Mentgen: *Die Juden in den SCHUM-Gemeinden Speyer, Worms und Mainz*, in: DAMALS, 12/2004, S. 36-41.
* Fritz Reuter: *Warmaisa. 1000 Jahre Juden in Worms*, 1987, Jüdischer Verlag; erste Auflage, ISBN 978-3-633-54008-2

## Εξωτερικοί σύνδεσμοι
* [Shamam Waldman, et al. "Genome-wide data from medieval German Jews show that the Ashkenazi founder event pre-dated the 14th century": Cell](https://www.cell.com/cell/fulltext/S0092-8674(22)01378-2)
* www.wissenschaft.de: Vier Mütter mit Millionen Kindern 
* Magenza, das jüdische Mainz 
* Bewerbung Weltkulturerbe

Κατηγορία:Εβραίοι
Κατηγορία:Εβραϊκή ιστορία
Κατηγορία:Σημιτικοί λαοί
Ασκεναζί
Κατηγορία:Ασκεναζίτες
Κατηγορία:Ιστορία των Εβραίων στην Ελλάδα
Κατηγορία:Πληθυσμιακές ομάδες της Ελλάδας
Ένωση Ποδοσφαιρικών Σωματείων Γρεβενών

Η **Ένωση Ποδοσφαιρικών Σωματείων Γρεβενών** (**Ε.Π.Σ.Γ.**) είναι το όργανο διοίκησης του ποδοσφαίρου στον Νομό Γρεβενών. Εδρεύει στα Γρεβενά και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των τοπικών πρωταθλημάτων και του Κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τον Νομό Γρεβενών σε εθνικό επίπεδο.

## Ιστορία
Η Ε.Π.Σ. Γρεβενών ιδρύθηκε το 1982, με έδρα τα Γρεβενά, όταν οι σύλλογοι του Νομού Γρεβενών αποσπάστηκαν από την Ένωση Ποδοσφαιρικών Σωματείων Βορειοδυτικής Μακεδονίας με έδρα την Κοζάνη.

Το πρώτο πρωτάθλημα της Α΄ Κατηγορίας Ε.Π.Σ. Γρεβενών διοργανώθηκε την αγωνιστική περίοδο 1983–1984 με τους συλλόγους Άρης Καρπερού, Α.Φ.Σ. Αμυγδαλίων, Αλιάκμων Πόρου, Άρης Μηλιάς, Δόξα Παλουριάς, Α.Γ.Ο. Δήμητρας, Μέγας Αλέξανδρος Τρικκοκιάς, Μέρας Γρεβενών, Μαύρη Θύελλα Κνιδής, Αλιάκμων Κιβωτού, Κεραυνός Αγίου Γεωργίου και Μέγας Αλέξανδρος Γρεβενών. Τα πρώτα χρόνια ο πρωταθλητής της Ε.Π.Σ. Γρεβενών έπαιζε αγώνα μπαράζ με τον πρωταθλητή της Ε.Π.Σ. Κοζάνης για την άνοδο στην Δ΄ Εθνική Κατηγορία. Την ίδια περίοδο διοργανώθηκε και το πρωτάθλημα της Β΄ κατηγορίας Ε.Π.Σ. Γρεβενών.

## Πρωταθλήματα

Ο πρωταθλητής της Α΄ Κατηγορίας Ε.Π.Σ. Γρεβενών παίρνει απευθείας την άνοδο στην Γ΄ Εθνική Κατηγορία. Η δομή των πρωταθλημάτων της Ε.Π.Σ. Γρεβενών είναι η εξής:
* Α΄ Κατηγορία

### Πρωταθλητές

## Κύπελλο

Στον θεσμό του Κυπέλλου συμμετέχουν τα σωματεία της Ε.Π.Σ. Γρεβενών. Ο κυπελλούχος της Ε.Π.Σ. Γρεβενών προκρίνεται στο Κύπελλο Ερασιτεχνών.

### Κυπελλούχοι

### Τελικοί

## Το δυναμικό της Ε.Π.Σ. Γρεβενών

## Παραπομπές


## Πηγές
* Χρήστος Μπούζμπας, «*50 Χρόνια Α.Σ. Χασίων Κασπερού – Η ιστορία μας*», εκδόσεις Σάββας Ηλιάδης, 2005.

## Εξωτερικοί σύνδεσμοι
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στα Γρεβενά
Ωτουνίτης

Ο **ωτουνίτης** (αγγλ. autunite) είναι ένυδρο φωσφορικό ορυκτό του ουρανίου. Το όνομά του προέρχεται από την περιοχή της Ωτέν (Autun) του νομού Σων ε Λουάρ (Saône-et-Loire) της Γαλλίας. Δομικά, τα τετράεδρα της φωσφορικής ομάδας συνδέονται με τα συμπλέγματα των ατόμων ουρανίου - οξυγόνου σχηματίζοντας "φύλλα", τα οποία συνδέονται χαλαρά με τη βοήθεια του κρυσταλλικού νερού. Η δομή αυτή είναι που προσδίδει τη λεπιδοειδή υφή και εξηγεί τόσο τον τέλειο σχισμό προς μια διεύθυνση όσο και τη σχετικά μικρή σκληρότητα του ορυκτού. Οι λεπτοί κρύσταλλοι, που προέρχονται από σχισμό, είναι εύκαμπτοι.

Ο ωτουνίτης είναι δυνατόν να χάσει μόρια κρυσταλλικού νερού, μετατρεπόμενος σε *μεταωτουνίτη-1* (Ca(UO2)2(PO4)2 - 2-6H2O), με δομή παρόμοια με των φυλλοπυριτικών ορυκτών, χωρίς, όμως να αλλάξει συμμετρία (σύστημα κρυστάλλωσης), γι' αυτό και θεωρείται ψευδόμορφος του ωτουνίτη. Το ορυκτό αυτό δεν απαντά συχνά στη φύση.

Ο ωτουνίτης, λόγω του περιεχομένου ουρανίου, είναι ραδιενεργό ορυκτό, το οποίο εμφανίζει αχνό πράσινο φθορισμό, ο οποίος γίνεται ιδιαίτερα έντονος με την επίδραση υπεριώδους ακτινοβολίας. Όταν παραμένει εκτεθειμένος σε ξηρό περιβάλλον, χάνει εύκολα μόρια νερού.

Είναι δευτερεύον ορυκτό του ουρανίου, προερχόμενο από οξείδωση πρωτογενών ορυκτών σε υδροθερμικές φλέβες, γρανιτικούς πηγματίτες κτλ. Σχετίζεται με ουρανινίτη, τορμπερνίτη, ουρανοφανή και μεταωτουνίτη.

Απαντά, εκτός από την Ωτούν, και σε άλλες περιοχές της Γαλλίας, στην Πορτογαλία, στο Πιεμόντε της Ιταλίας, στην περιοχή Μπέργκεν (Bergen - Vogtland) της Γερμανίας και στην Κορνουάλλη της Βρετανίας. Επίσης στη Βραζιλία (Minas Gerais) και στην Αυστραλία.

## Πηγές
*Handbook of Mineralogy 
*Mindat.org
*Galleries.com
*Webmineral.com

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

## Σημειώσεις



Ωτουνίτης
Κατηγορία:Ορυκτά του ουρανίου
Κατηγορία:Φωσφορικά ορυκτά
Κατηγορία:Ένυδρα ορυκτά
Ζιρκόνιο (ορυκτό)

Το **ζιρκόνιο** (αγγλ. *zircon*), ενίοτε καλούμενο και **ζιρκονίτης** (*zirconite*) είναι νησοπυριτικό ορυκτό του ομώνυμου μετάλλου. Όπως και το μέταλλο, οφείλει το όνομά του στην περσική λέξη *zirgun* = χρυσαφί χρώμα. Σχηματίζει μεταμικτικές φάσεις, κυρίως με μέταλλα των σπανίων γαιών. Το καθαρό ζιρκόνιο δεν είναι ραδιενεργό, δεν φθορίζει, δεν διαθέτει φωσφορισμό και είναι έντονα διπλοθλαστικό. Τα μεταμικτικά ζιρκόνια εμφανίζουν όλες τις πιο πάνω ιδιότητες, ανάλογα με την μετάμιξη, και, τις περισσότερες φορές, εμφανίζονται με μειωμένη ή και μηδενική διπλοθλαστικότητα. Με θέρμανση είναι δυνατό να αλλάξει χρώμα, μετατρεπόμενο από καστανό σε χρυσαφί ή μπλε ή, ενίοτε, και σε άχρωμο.

Είναι συνοδό (επουσιώδες) ορυκτό των όξινων ή ενδιάμεσων πλουτώνειων πετρωμάτων (μονζονίτης, γρανίτης, διορίτης, συηνίτης, πηγματίτες) και στα μεταμορφωμένα πετρώματα που προέρχονται από αυτά (γνεύσιοι, σχιστόλιθοι). Εμφανίζεται, επίσης, σε κλαστικά ιζήματα (αλλουβιακές αποθέσεις).

Αν και είναι ευρύτατα διαδεδομένο, ως συνοδό ευρέως απαντώντων πετρωμάτων, οι καλοσχηματισμένοι κρύσταλλοι είναι σπάνιοι. Η άχρωμη παραλλαγή του μοιάζει πολύ με το διαμάντι, με το οποίο συχνά συγχέεται, ξεχωρίζοντας μόνον από τη σκληρότητά του. Οι διαφανείς παραλλαγές του χρησιμοποιούνται ως πολύτιμοι λίθοι, π.χ. το πορτοκαλέρυθρο διαφανές ζιρκόνιο, επονομαζόμενο και "υάκινθος" (hyacinth), το άχρωμο, (αποκαλείται "Jarcon") ή το μπλε (αποκαλείται "Starlite").

Περιοχές στις οποίες απαντούν καλοσχηματισμένοι κρύσταλλοι είναι η Νορβηγία (Τέλεμαρκ, Λάρβικ, Χάκενταλ), η Γερμανία (Παλατινάτο, άχρωμη ποικιλία), Σαξονία), η Ρωσία (Ουράλια όρη, περιοχή Ίλμεν), η Δυτική Αυστραλία, η Μαδαγασκάρη, το Πακιστάν, το Οντάριο του Καναδά και οι πολιτείες Νιού Τζέρσεϊ και Κολοράντο των ΗΠΑ.

Απομίμηση ζιρκονίου αποτελεί η κυβική ζιρκονία (cubic zirconia), τεχνητά παρασκευαζόμενο οξείδιο του ζιρκονίου (ZrΟ2), η οποία χρησιμοποιήθηκε στο παρελθόν ως ψευδές διαμάντι.

## Παραπομπές


## Πηγές
*Τμήμα Γεωλογίας Αριστοτελείου Πανεπιστημίου Θεσσαλονίκης 
*Handbook of Mineralogy 
*Mindat.org
*Webmineral.com
*Galleries.com

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K.A.G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

## Εξωτερικοί σύνδεσμοι
* 
* 

Κατηγορία:Πολύτιμοι λίθοι
Κατηγορία:Ορυκτά του ζιρκονίου
Κατηγορία:Ορυκτά του πυριτίου
Πάδες Ιωαννίνων

Οι **Πάδες** είναι ορεινό χωριό στη περιοχή της Κόνιτσας του νομού Ιωαννίνων. Είναι χτισμένοι σε υψόμετρο 1.140 μέτρων στις νότιες πλαγιές του Σμόλικα και αποτελούν έναν από τους πιο ορεινούς οικισμούς του νομού Ιωαννίνων. Διοικητικά οι Πάδες ανήκουν στον δήμο Κόνιτσας και ο πληθυσμός του σύμφωνα με την απογραφή του 2011 είναι 31 κάτοικοι.

## Γενικά και ιστορικά στοιχεία
Η ονομασία του χωριού ετυμολογείται από τη βλάχικη λέξη «πάντε» που σημαίνει ίσιωμα (επίπεδος τόπος). Στους Πάδες γεννήθηκε ο ομογενής επιχειρηματίας και τοπικός ευεργέτης Νικόλαος Ιω. Τσουμάνης.

Στην κεντρική πλατεία του χωριού βρίσκεται ο ναός της Κοιμήσεως της Θεοτόκου που κατασκευάστηκε το 1784.

Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι
*Πάδες Ιωαννίνων

## Παραπομπές


Κατηγορία:Δήμος Κόνιτσας
Κατηγορία:Χωριά της περιφερειακής ενότητας Ιωαννίνων
Δρυμάδες Ιωαννίνων

Οι **Δρυμάδες** (θηλυκού γένους) είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γενικά στοιχεία
Οι Δρυμάδες (θηλυκού γένους) βρίσκονται δίπλα στα σύνορα της Ελλάδας με την Αλβανία και ιστορικά ανήκουν στο Πωγώνι . Είναι χτισμένες σε υψόμετρο 1.040 μέτρων στις πλαγιές του όρους Δούσκο (ή Νεμέρτσικα*)* και αποτελούν έναν από τους πιο ορεινούς οικισμούς του Νομού Ιωαννίνων. Απέχουν 72 χιλιόμετρα βορειοδυτικά από τα Ιωάννινα, 39 χιλιόμετρα βορειοδυτικά από το Καλπάκι, 24 χιλιόμετρα από το Κεφαλόβρυσο και 8 χιλιόμετρα βόρεια από την Πωγωνιανή. 

Το χωριό, μετά την απελευθέρωση, αναφέρεται επίσημα το 1920 στο ΦΕΚ 158Α - 18/07/1920 να  προσαρτάται στην τότε Κοινότητα Σταυροσκιαδίου. Σύμφωνα με το διοικητικό σχέδιο «Καλλικράτης», μαζί με την Πωγωνιανή, το Σταυροσκιάδι και το Δολό αποτελούν τη Δημοτική Ενότητα Πωγωνιανής που ανήκει στο Δήμο Πωγωνίου και με στοιχεία της απογραφής του 2011 έχει 34 μόνιμους κατοίκους, ενώ βάσει με την απογραφή του 2001 είχε 127 κατοίκους.

## Εξωτερικοί σύνδεσμοι
* Κοινότητα Πωγωνιανής
* Δρυμάδες στο Facebook

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Δίστρατο Ιωαννίνων

Το **Δίστρατο** είναι οικισμός στη περιοχή της Κόνιτσας του νομού Ιωαννίνων στην Ήπειρο.

## Γενικά - ιστορικά
Το Δίστρατο βρίσκεται στα όρια με την Περιφερειακή Ενότητα Κοζάνης και είναι χτισμένο στους πρόποδες της Βασιλίτσας και του Σμόλικα σε υψόμετρο 1.000 μέτρων. Απέχει από την Κόνιτσα περίπου 54 χλμ. ενώ από τα Γρεβενά  65 χλμ. Το παλιό βλάχικο όνομα του χωριού είναι *Μπριάζα* ή *Βριάζα*. Η ονομασία του χωριού δείχνει και την προνομιακή γεωγραφική του θέση. Είναι πάνω σε δύο στράτες: η μια για την Κόνιτσα και η άλλη για τα Γρεβενά.

Λόγω της γειτνίασης του με το χιονοδρομικό κέντρο της Βασιλίτσας (μόλις 12 χλμ. απόσταση)**,** αρχίζει να αναπτύσσεται τουριστικά. Διαθέτει κατάλληλη υποδομή για ύπνο με αξιόλογους ξενώνες και ενοικιαζόμενα δωμάτια, αλλά και για νόστιμο φαγητό με ταβέρνες και καφενεία.

Στην περιοχή επικρατεί η μυρωδιά του πεύκου, του κέδρου καθώς και το άκουσμα των νερών απ'τα ρυάκια με τα γάργαρα νερά τους να καταλήγουν στον Αώο ποταμό.

Η υλοτομία, είναι παραδοσιακό επάγγελμα των κατοίκων του χωριού, που πέρασε από γενιά σε γενιά. Το 1970 ξεκίνησαν οι δραστηριότητες γύρω από την πέστροφα και δημιουργήθηκαν δύο ιχθυοτροφεία, που κράτησαν τον κόσμο στο χωριό.

Η πέστροφα του Διστράτου, έχει ξεχωριστή νοστιμιά, γιατί ζει σε κρύα καθαρά νερά. Είναι τα νερά των πηγών της Βασιλίτσας και η νοστιμιά της συναγωνίζεται με τη νοστιμιά της άγριας πέστροφας. 
 
Είναι το μοναδικό από τα 42 χωριά του δήμου Κόνιτσας που έχει σε λειτουργία Δημοτικό Σχολείο με 7 μαθητές.

**Αξιοσημείωτα της Ιστορίας:**

Στον Κάτω Μαχαλά του Διστράτου βρέθηκαν τάφοι βυζαντινής καθώς και ρωμαϊκής εποχής.

Κατά την Επανάσταση του 1821, αρκετοί κάτοικοι του χωριού πολέμησαν στο Μεσολόγγι, ενώ το 1878 επίσης συμμετείχαν στο Ρωσοτουρκικό πόλεμο.

Το 1906 στο χωριό ιδρύθηκε ρουμανικό σχολείο, με δάσκαλο τον Αθανάσιο Τσιαμπραγκάνη.

Κατά τον πόλεμο του '40, στις 2 Νοεμβρίου 1940 οι Ιταλοί κατέλαβαν προσωρινά το Δίστρατο. Το χωριό πυρπολήθηκε δυο φορές από τους Γερμανούς το 1943 και το 1944. Απώλειες υπέστη το χωριό και κατά τα χρόνια του Εμφυλίου.

## Διοικητικά - πληθυσμιακά
Ως οικισμός αναφέρεται, μετά την απελευθέρωση της Ηπείρου, το 1919 με τη παλιά ονομασία του *Βριάζα* στο ΦΕΚ 184Α - 19/08/1919 να ορίζεται έδρα της τότε ομώνυμης νεοϊδρυθείσας κοινότητας. Το 1928 με το ΦΕΚ 81Α - 14/05/1928 μετονομάστηκε σε Δίστρατο. Σύμφωνα με το σχέδιο Καλλικράτης μαζί με τη Τράπεζα αποτελούν την κοινότητα Δίστρατου που υπάγεται στη δημοτική ενότητα Δίστρατου του Δήμου Κόνιτσας και σύμφωνα με την απογραφή του 2011 έχει πληθυσμό 278 κατοίκους.

Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* Δίστρατο Ιωαννίνων - Ιστορία
* Ιστορία του Διστράτου - Γεγονότα και παραδόσεις 

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Λάιστα Ιωαννίνων

Η **Λάιστα**, είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Η Λάιστα είναι κτισμένη σε υψόμετρο 1.020 μέτρων στις νότιες πλαγιές του όρους Κλέφτες της Τύμφης και είναι αρκετά απομακρυσμένη από τα υπόλοιπα χωριά του κεντρικού Ζαγορίου. Ανήκει στο συγκρότημα των Ζαγοροχωρίων.

Η Λάιστα ανήκει στην δημοτική ενότητα Τύμφης του Δήμου Ζαγορίου και ο πληθυσμός της σύμφωνα με την απογραφή του 2011 είναι 59 κάτοικοι, οι οποίοι ασχολούνται με την κτηνοτροφία, την υλοτομία και τον τουρισμό. Απέχει 80 χλμ από τα Ιωάννινα.

Ο οικισμός Λάιστα χρονολογείται από το 1580. Κατά τον 18ο και 19ο αιώνα αποτελούσε την μοναδική κωμόπολη του Ζαγορίου. Υπέστη όμως ολοκληρωτική καταστροφή την περίοδο της Κατοχής από τους Γερμανούς.

## Εξωτερικοί σύνδεσμοι
* 
* 

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Τύμφης
Κατηγορία:Δήμος Ζαγορίου
Γραμμένη Οξυά Αιτωλοακαρνανίας

Η **Γραμμένη Οξυά** είναι ορεινό χωριό της Ναυπακτίας στην Περιφερειακή Ενότητα Αιτωλοακαρνανίας.

## Γεωγραφικές πληροφορίες
Η Γραμμένη Οξυά βρίσκεται στο βορειοανατολικό άκρο της πρώην επαρχίας Ναυπακτίας του Νομού Αιτωλοακαρνανίας και είναι κτισμένη σε υψόμετρο 1.130 μέτρων, στις βορειοδυτικές πλαγιές των Βαρδουσίων και είναι ένα από τα ορεινότερα χωριά της Αιτωλοακαρνανίας και της Ελλάδας. Το χωριό, σκαρφαλωμένο στις ανατολικές πλαγιές του όρους Οξυά, απλώνεται μέχρι τον ορμητικό Εύηνο (δηλ. η συνοικία της Κάτω Γραμμένη Οξυά), με ορίζοντα τα Βαρδούσια. Απέχει 89 χλμ. ΒΑ από τη Ναύπακτο και 13 χλμ. Β από την Αρτοτίνα. Σπιτάκια σκορπισμένα μέσα σε καστανιές, καρυδιές και περιβόλια και τριγύρω λόγγοι με οξυές, έλατα και βελανιδιές συνθέτουν την εικόνα του. Ο χρόνος κτήσης του χωριού χάνεται στα βάθη του χρόνου. Το γεγονός ότι ο τόπος είναι διάσπαρτος από διάφορα κεραμικά, πιθάρια, λαξευμένες πέτρες, ενεπίγραφες πλάκες, ίχνη παλιού πήλινου υδραγωγείου και εμφανή ερείπια κτισμάτων οδηγούν στο συμπέρασμα ότι η περιοχή αυτή κατοικούνταν από τα αρχαία χρόνια.

### Ονομασία
Η αρχική ονομασία του χωριού ήταν **Σιτίστα**, πιθανότατα λόγω των σιτηρών της περιοχής και με βασιλικό διάταγμα, το 1927, το χωριό μετονομάστηκε σε Γραμμένη Οξυά. Το όνομα Οξυά οφείλεται στη μεγάλη κάλυψη της περιοχής από οξυά και είναι το νοτιότερο σημείο της Ευρώπης με τέτοια βλάστηση.

## Ιστορικές πληροφορίες
Την περίοδο της τουρκοκρατίας, η Γραμμένη Οξυά ήταν το λημέρι του αρχικλεφτοκαπετάνιο Τσαμ Καλόγερου και η παράδοση αναφέρει ότι σε ένα  δυνατό ανεμοστρόβιλο στη τοποθεσία "Πεντιβί" μόλις πρόλαβε και σώθηκε όταν κατάφερε και και πιάστηκε από μια οξιά ενώ οι 2 σύντροφοί του χάθηκαν. Το 1794, στο διάσελο της Γραμμένης Οξυάς, έγιναν μάχες μεταξύ των Κοντογιανναίων και του Γιουσούφ Αράπη σταλμένο από τον Μαχμούτ Πασά των Ιωαννίνων. Οι μάχες συνεχίστηκαν στο μοναστήρι της Στάγιας, κοντά στις πηγές του Εύηνου ποταμού.

Στις 23 Σεπτεμβρίου 1828, στη θέση "Ρίπα" έγινε η μάχη της Γραμμένης Οξυάς, όπου ο τουρκικός στρατός νικήθηκε από τους Έλληνες και υποχώρησε στο Γαρδίκι.

## Διοικητικές πληροφορίες
Ανήκε στον πρώην Καποδιστριακό δήμο Αποδοτίας μέχρι το 2010. Με την εφαρμογή του Προγράμματος Καλλικράτης (2011) εντάχθηκε στον νέο Δήμο Ναυπακτίας και αποτελεί την Τοπική Κοινότητα Γραμμένης Οξυάς της δημοτικής ενότητας Αποδοτίας. Ο πληθυσμός της ανέρχεται στους 291 κατοίκους, ενώ αποτελεί το βορειότερο οικισμό του νέου δήμου.

### Απογραφές πληθυσμού

## Παραπομπές


## Εξωτερικοί σύνδεσμοι
* Δήμος Αποδοτίας - Δημοτικό Διαμέρισμα Γραμμένη Οξυά
* Legends of the Kravara region

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Πρωτάθλημα καλαθοσφαίρισης Β΄ εθνικής κατηγορίας ανδρών 2002-2003

**Β Ανδρών 2002-2003**

Η πρώτη φάση της διοργάνωσης διήρκεσε από τις 27 Οκτωβρίου 2002 έως τις 26 Ιανουαρίου 2003. Η δεύτερη φάση ξεκίνησε στις 2 Φεβρουαρίου και ολοκληρώθηκε στις 11 Μαΐου 2003. Πρωταθλήτρια της κατηγορίας αναδείχτηκε η ομάδα της Ξάνθης για πρώτη φορά στην ιστορία της.


20px|Β **Βαθμολογία** 20px|Β





**Εξωτερικοί σύνδεσμοι**
*Βαθμολογία Β Ανδρών 2002-03 στην επίσημη ιστοσελίδα της ΕΟΚ.
*Αποτελέσματα Β Ανδρών 2002-03 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2002 2003
Πρωταθλημα Ελλαδος Β Ανδρων 2002 2003
Λεύκα Αποδοτίας Αιτωλοακαρνανίας

Η **Λεύκα** είναι ορεινό χωριό της Ναυπακτίας στην Περιφερειακή Ενότητα Αιτωλοακαρνανίας.

## Γεωγραφικά - ιστορικά στοιχεία
Η Λεύκα βρίσκεται στα όρια με την Περιφερειακή Ενότητα Ευρυτανίας. Είναι κτισμένη σε υψόμετρο 1.080 μέτρων στις νοτιοανατολικές πλαγιές του όρους Οξυά και είναι ένα από τα ορεινότερα χωριά της Αιτωλοακαρνανίας. Η παλαιά βλαχική ονομασία του χωριού μέχρι το 1927 ήταν **Μικρά Παλούκοβα**,  που σημαίνει παλούκι, σε αντίθεση με τη Μεγάλη Παλούκοβα, όπως ονομαζόταν τότε η Μανδρινή Αιτωλοακαρνανίας. Ο Γάλλος περιηγητής Φρανσουά Πουκεβίλ την κατονομάζει με το όνομα Μικρά Παλούκοβα στον κατάλογο των χωριών της περιοχής Κραβάρων να κατοικείται από 10 οικογένειες. Το 1850, στο χωριό έγινε καθίζηση του εδάφους, με αποτέλεσμα να βουλιάξουν περίπου όλα τα σπίτια στις βροχές του χειμώνα. Κάτοικοι του χωριού συμμετείχαν τόσο στην Επανάσταση του 1821, όσο στους Βαλκανικούς Πολέμους και στην Κατοχή. Η μεγαλύτερη γιορτή του χωριού είναι το τριήμερο πανηγύρι στις 26 Ιουλίου, ανήμερα της Αγίας Παρασκευής.

## Διοικητικά στοιχεία
Ως *Μικρά Παλούκοβα* αναφέρεται επίσημα, μετά την απελευθέρωση, το 1835 στο ΦΕΚ 19Α - 07/12/1835 να προσαρτάται στον τότε  δήμο Οφιονίας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 206Α - 28/09/1927 μετονομάστηκε σε Λεύκα. Από το 1997, σύμφωνα με το πρόγραμμα Καλλικράτης, αποτελεί την τοπική κοινότητα Λεύκας που ανήκει στην Δημοτική Ενότητα Αποδοτίας του Δήμου Ναυπακτίας και ο πληθυσμός της σύμφωνα με την απογραφή του 2011 είναι 116 κάτοικοι.

### Απογραφές πληθυσμού

## Εξωτερικοί σύνδεσμοι
* Η Λεύκα (Μικρή Παλούκοβα)  από το http://www.nafpaktos.gr
* Λεύκα - Μικρή Παλούκοβα από το https://web.archive.org/web/20171101004828/http://www.kravara.com/
* Ιστορία του χωριού

## Παραπομπές


Κατηγορία:Κράβαρα
Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Πρωτάθλημα καλαθοσφαίρισης Β΄ εθνικής κατηγορίας ανδρών 2003-2004

**Β Ανδρών 2003-2004** 

Η πρώτη φάση της διοργάνωσης διήρκεσε από τις 5 Οκτωβρίου 2003 έως τις 4 Ιανουαρίου 2004. Η δεύτερη φάση ξεκίνησε στις 11 Ιανουαρίου και ολοκληρώθηκε στις 2 Μαΐου 2004. Πρωταθλήτρια της κατηγορίας αναδείχτηκε η ομάδα του Αιγάλεω Α.Ο. για πρώτη φορά στην ιστορία της.


20px|Β **Βαθμολογία** 20px|Β





**Εξωτερικοί σύνδεσμοι**
*Βαθμολογία Β Ανδρών 2003-04 στην επίσημη ιστοσελίδα της ΕΟΚ.
*Αποτελέσματα Β Ανδρών 2003-04 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2003 2004
Πρωταθλημα Ελλαδος Β Ανδρων 2003 2004
Πρωτάθλημα καλαθοσφαίρισης Β΄ εθνικής κατηγορίας ανδρών 2004-2005

**Β Ανδρών 2004-2005** 

Η πρώτη φάση της διοργάνωσης διήρκεσε από τις 17 Οκτωβρίου 2004 έως τις 23 Ιανουαρίου 2005. Η δεύτερη φάση ξεκίνησε στις 30 Ιανουαρίου και ολοκληρώθηκε στις 8 Μαΐου 2005. Πρωταθλήτρια της κατηγορίας αναδείχτηκε η ομάδα του Ρεθύμνου για πρώτη φορά στην ιστορία της.


20px|Β **Βαθμολογία** 20px|Β





**Εξωτερικοί σύνδεσμοι**
*Βαθμολογία Β Ανδρών 2004-05 στην επίσημη ιστοσελίδα της ΕΟΚ.
*Αποτελέσματα Β Ανδρών 2004-05 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2004 2005
Πρωταθλημα Ελλαδος Β Ανδρων 2004 2005
Κασσία

Ο όρος **Κασσία** μπορεί να αφορά:

*Κασσιανή (Αγία)
*Κιννάμωμον η Κασσία (φυτό)